Отчет за дейността на НЧ“Развитие“1899 с. П.Косово през 2017г.

Целите на НЧ е да задоволява потребностите на гражданите, свързани с развиване и обогатяване на културния живот, социалната , образователната дейности, запазване традициите, обичаите в селото ни и на българския народ, разширяване на знанията на гражданите, приобщаване към постиженията на науката, изкуството, културата.

При така поставените цели и задачите , набелязани в „Културен календар на НЧ“Развитие“1899,читалището работи уверено и с желание от страна на своите членове. “Културен календар 2017г.“ е отворен и търпи промени в зависимост от възникнали събития.

Клуб „Дамски свят“ събира всеки понеделник своите членове с интересно четиво, любопитна рубрика, лекарски съвети, готварски рецепти и др. теми, представляващи интерес за дамите от с П .Косово.

Бабинден е тачен празник в селото. Под ръководството на читалищното настоятелство бе организирано общоселско тържество. разходите по озвучаване то на празника бяха за сметка на читалището. По стар обичай „окъпахме бабата“ и в танци и закачки премина събитието.

Трифонзарезан също е тачен празник в П. Косово. Дамите от клуб „Дамски свят“ зарязаха лоза, поляха я с вино и благословиха за по- богата реколта. Направихме конкурс за най- добро домашно вино.

Под наслов „Горчиво вино“ премина поетичната вечер, посветена на празника на любовта, вплетен с празника на виното по стар стил. Четохме стихове на Евтим Евтимов, Павел Матев, Дамян Дамянов.

Годишнина от обесването на Левски бе отбелязана с общоселско събрание, на което рецитирахме стихове, посветени на Апостола. Бе поканен лектор дългогодишният учител- историк Г.цанков.

От 25-до 28 февруари в читалището отвори врати „Бабомартенска творилница“.Тук показаха сръчност и умение в изработване на мартеници възрастни жени и ученици от местното училище.

1 март-Баба Марта и ден на самодееца бе отпразнуван с ученици от училището и жени от клуб “Дамски свят“, които прочетоха лични стихотворения, разменихме си мартеници .Публиката от деца от ОУ и ЦДГ се забавляваха с куклени герои , изпълняващи „Бабомартенска приказка „ по Мая Дългъчева. Талантливата художничка- приложничка Силвена Григорова от П. Косово представи ръчно изработени мартеници и пролетни пана от прежда. Тя подари на НЧ картината „Мартенска люлка“.

3 март- Национален празник на България –бе отбелязан с рецитал от стихове, посветени на България. Клипове с изпълненията на ученици от ОУ може да видите на феисбук страницата на читалището ни.

8 март е рождената дата на клуб “Дамски свят“ С коктейл дамите отбелязаха събитието.

1 април “Ден на хумора и шегата“ отбелязахме с прочит на лични хумористични стихове ,четохме разкази от Чудомир.

1-5 април, в седмицата на детската книга направихме „Мобилна библиотека“ в ОУ, за да стимулираме интереса на децата към книгите и да развиваме навиците им за четене.

В седмицата около Цветница дамите от клуб “Дамски свят“ разменят резници, семена за цветя .Цветята, които не намериха нови стопани бяха засадени в двора на училището.

По традиция на Лазаровден групата към читалището обхожда домовете с благословии за здраве и берекет, пеят се лазарски песни. Децата са облечени в народна носия. Гордост е да лазаруваш с носия, наследена от поколения преди теб.

25-26 април-Великденска работилница“ в която освен, че се боядисват яйца, разказваме по занимателен начин как се подготвяли нашите баби и прабаби за Великден. Силвена Григорова подреди изложба от ръчно изработени великденски предмети. Експонатите доставиха естетична наслада на гости и читатели .

Завършек на великденските празници бе сбирката на дамите от клуб „Дамски свят“, които се надпреварваха да покажат домашно приготвените си яйца и козунаци. Богатата трапеза споделихме с децата от нач. курс при ОУ.Денят съвпадна и със завръщането на инструкторката по гимнастика Анна петрова, която на добра воля занимава желаещи със спортни упражнения под музикален съпровод.

Читалищни членове и гости присъстваха на „Еко ревю“, представено от ученици, участващи в арт – ателие за декоративни техники „С ръце и сърце“ под ръководството на г- жа С. Петрова и И. Кирилова.Децата представиха интересни тоалети от найлонови торбички и рециклирани материали.Особено оригинални бяха Стефани и Боряна.

Във фоаето на читалището гостува Великденска изложба от детски рисуунки, представени от ученици от 5 и 6 класове с ръководител г-жа В. Димитрова.

1 май-„Ден на труда“,бе подготвена изложба от снимки как се е празнувало в селото ни.

По случай18 май- „Ден на музеите“ отваря врати етнографска сбирка в читалището, като призоваваме посетителите при възможност да дарят автентични носии и предмети от бита на полско косовчените.

24 май отбелязваме съвместно с ОУ “Св. св. Кирил и Методий“

1 юни- ден на детето отбелязахме с любима книга, прочетена сред природата. Децата играха народни игри „Гори, гори кърпа“, „Даваш ли си , дядо, гърнето“,“Отваряй, Кальо , порти“, „Ти жумиш“ и др.

18-22 юни посвещаваме на Еньовден. Възрастни и деца събират билки в близко косовско землище .Разказваме на децата как се казват билките и какво лекуват, кога се берат.На Еньовден правим венец от събраните билки и се провираме под него за здраве.

1-30 юли летни занимания с деца. Сформираме летен детски театрален клуб, караме куклените герои да оживеят.

Групата „Млад библиотекар“ помага през лятото на библиотекарката за подреждането на детските книжки.

Децата споделят прочетеното от задължителната литература, помагаме им за воденето на „Читателски дневник“

През август , децата с помощта на библиотекаря подготвят общоселски празник „Сбогом лято“. Представяме любими литературни герои, гостенчета и деца от селото представят своите таланти пред публика.

6 септември-съединението но България отбелязахме с беседа на местен историк.

На 15 септември , като част от тържеството за първия учебен ден, НЧ награди най- активните читатели и изявили се деца в читалищния живот.

1 октомври- ден на възрастните хора беше отбелязан със сбирка на клуб „Дамски свят“, където бе прочетен поздравителен адрес. Поздравителен адрес от НЧ бе прочетен и в клуб на пенсионера.

Интересно събитие през октомври бе гостуването на Ангел Дончев, автор на книгата „Тръмбешки смешинки“.Срещата беше вълнуваща, защото авторът е роден в П. Косово. Шегите, описани в книгата са по действителни случки.С умиление по-възрастните се върнаха години назад, оживяха спомени, случки, събития, припомнихме си колоритни личности, чиито истории се разказват и до днес в селото.

8-9 октомври бе направен запис от телевизия Булсатком и предаването на Илияна Найденова „Дестинация България“. Групата за автентични обреди и обичаи към читалището педстави „Косовска белянка“ и „Предсватбен четвъртък.“

10-14 октомври бе седмица на четенето.На детската аудитория бе представена приказка и бе провокирано творческото им мислене със задачата сами да измислят приказка.Задачата им се усложни, като ги помолих да измислят друг край на приказката.Децата се справиха с предизвикателството и видимо се забавляваха от словесната игра.

15-20 октомври се посвещават на изобилието от цветя и плодове. Направихме изложба от есенни цветя. Запознахме аудиторията с техники на японското изкуство икебана.

1 ноември-Ден на народните будители отбелязахме с общоселско тържество, на което ученици от ОУ изнесоха литературно- музикална програма, в програмата взеха участие и читалищни дейци.

10-20 ноември обсъждахме книги, предизвикали интерес у много читатели. Колективно четене на книга.

21 ноември-Ден на християнското семейство –говорихме за моралните ценности, за българското патриархално семейство и съвременното семейство.

4 декември- Сбирката на клуб „Дамски свят „ бе на тема Как моето семейство празнува Никулден.Разменихме кулинарни рецепти.

15-22 декември посвещаваме на възраждане на стари обичаи. На СЕДЯНКА бяха читалищни членове и деца от ОУ. Разказахме как се празнувала Коледа в П.Косово ,за постните ястия, техния брой на трапезата, показахме на децата коледна обредна пита, направихме суровачка,дадохме им възможност да ни поздравят с коледни песни и стихове.

На общоселското Коледно-Новогодишно тържество бяхме поканили „Като звездите“. Артистите забавляваха малки и големи, Дядо Коледа раздаде подаръци.

В нощта на бъдни вечер коледарска група от 7 млади мъже от селото обходи домовете и пожела на стопаните здраве и берекет. Традицията коледуване бе обновена от 2015 г.

Писмеността, словото, книгите, българските традиции и обичаи са част от нас , свързват ни с родовите ни корени и са нещата без които не можем. Те, съхранени с помощта на читалището позволяват на съвременния човек да се учи и развива свободно.